Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, Nafarroan osasun eskualde oinarrizko guztiak 1. fasera igarotzeari buruzkoa. Galdera 2020ko maiatzaren 26ko 59. Nafarroako Parlamentuko Aldizkari Ofizialean argitaratu zen.

Iruñean, 2020ko ekainaren 16an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak 10-19- PES-00103 idatzizko galdera aurkeztu du, jakin nahi baitu “zeintzuk diren datu epidemiologikoak, oinarrizko osasun eskualdeen arabera, I. fasera igarotzea justifikatu dutenak”. Hona horri buruz helarazi beharreko informazioa:

I. fasera igarotzeari buruzko datu epidemiologikoak erantsi ditut, bere garaian informalki bidali ziren bezala, bai eta fasea igarotzea justifikatu zuten beste datu erlazionatu batzuk ere.

Nolanahi ere, Nafarroako Foru Komunitateak, bere lehen txostenean, deseskalatze-prozesuari lurralde-unitate txikiagoen arabera heltzeko aukera planteatu bazuen ere, azkenean prozesu horretatik guztitik igaro da, Osasun Ministerioko talde teknikoekin batera, probintzia bera hartuz erreferentziazko unitatetzat, kasu honetan autonomiarekin bat datorren unitatea. Beraz, Osasun Ministerioak fase-aldaketa guztietan, 0 fasetik 1. fasera bitartean hasita, egin duen balorazioak Nafarroa osoko informazio epidemiologikoa eta beste aldagai batzuk –hala nola erantzuteko gaitasuna, mugikortasuna eta abar– hartu ditu erreferentziatzat, erantsitako txostenean egiazta daitekeen bezala.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko ekainaren 12an

Osasuneko kontseilaria: Santos Induráin Orduna

(Oharra: Aipatu eranskina foru parlamentarien eskura dago kudeaketa parlamentarioko Ágora sisteman).